《金叵罗》
清代·洪亮吉

为丞郎，郎善盗。金叵罗，在官帽。为达官，官善温。胡桃油，献至尊。

为三司，司善刺。黄金丹，宽一死。为流囚，囚善柔。芜菁子，熏两眸。

盲人当国亦识古，官欲杀弟引庆父。盲人当国还倾朝，官欲杀舅引薄昭。

盲人耶，竟谁恃。外有和老公，内有女娲氏。

作者简介：洪亮吉（1746～1809）清代经学家、文学家。初名莲，又名礼吉，字君直，一字稚存，号北江，晚号更生居士。阳湖（今江苏常州）人，籍贯安徽歙县。乾隆五十五年科举榜眼，授编修。嘉庆四年，上书军机王大臣言事，极论时弊，免死戍伊犁。次年诏以“罪亮吉后，言事者日少”，释还。居家十年而卒。文工骈体，与孔广森并肩，学术长于舆地。洪亮吉论人口增长过速之害，实为近代人口学说之先驱。